**LĪGUMS Nr. SKUS 410/18**

Nepārtrauktās elektroapgādes (UPS) sistēmas apkalpošanas un servisa pakalpojumi

Rīgā 2018. gada 28.augustā

 **VSIA „Paula Stradiņa klīniskā universitātes slimnīca”**, reģistrācijas Nr.40003457109, kuru saskaņā ar statūtiem un 13.06.2018. valdes lēmumu Nr.62 (protokols Nr.23 p.1) “Par pilnvarojuma (paraksttiesību) piešķiršanu” pārstāv valdes priekšsēdētāja Ilze Kreicberga, (turpmāk - Pasūtītājs) no vienas puses un

 **SIA "Jumis HB"**, reģistrācijas Nr.40003286924, tās valdes priekšsēdētāja Sergeja Kostenko personā, kas rīkojas uz statūtu pamata, (turpmāk – Izpildītājs), no otras puses, turpmāk abi kopā saukti – Puses, pamatojoties uz iepirkuma „Nepārtrauktās elektroapgādes (UPS) sistēmas apkalpošanas un servisa pakalpojumi”, identifikācijas Nr. PSKUS 2018/118) (turpmāk – iepirkums) rezultātiem noslēdz šādu līgumu (turpmāk – Līgums) par sekojošo:

1. **Līguma priekšmets**
	1. Pasūtītājs uzdod un Izpildītājs apņemas veikt Pasūtītāja telpās – Rīgā, Pilsoņu ielā 13, (turpmāk – Objekts), nepārtrauktās elektroapgādes sistēmas (UPS) iekārtu (turpmāk – Sistēma/as) apkalpošanas un servisa pakalpojumus (turpmāk – Pakalpojumi) saskaņā Līguma 1. un 2.pielikumu, Līguma noteikumiem un spēkā esošo normatīvo aktu prasībām.
	2. Pasūtītājam ir tiesības papildināt Sistēmu skaitu Objektā vai atteikties no kādas Sistēmas Objektā, kurai sniedzams Pakalpojums, Pusēm par to noslēdzot rakstisku vienošanos. Ja tiek papildināts Sistēmu skaits Objektā, tad līgumcena jaunās Sistēmas Pakalpojumam tiek noteikta, nepārsniedzot līdzīgas Līgumā minētas Sistēmas Pakalpojuma cenu, vadoties pēc Sistēmas veida un jaudas. Jebkurā gadījumā jaunās Sistēmas līgumcena nevar pārsniegt augstāko Līgumā noteikto Sistēmas līgumcenu.
2. **Izpildītāja pienākumi un tiesības**
	1. Izpildītāja pienākumi:
		1. pienācīgā kvalitātē izpildīt visus Līguma 1.pielikumā uzskaitītos Pakalpojumu sniegšanas ietvaros veicamos darbus;
		2. uzturēt Sistēmas darba kārtībā, lai nodrošinātu tām paredzēto funkciju izpildi;
		3. Pakalpojumus sniegt, nodrošinot netraucētu Pasūtītāja darbību, un paredzēt darba organizācijas pasākumus atbilstoši spēkā esošajiem normatīvajiem aktiem, saskaņot ar Pasūtītāju Pakalpojumu sastāvā ietilpstošo darbu veikšanas laiku, ja ir nepieciešams veikt darbus, kas var apgrūtināt Pasūtītāja darbību;
		4. sniedzot Pakalpojumus, ievērot normatīvo aktu prasības, iekšējās kārtības, apsardzes, darba drošības un ugunsdrošības noteikumus, kā arī uzņemties pilnu atbildību par jebkādām sekām, kuras iestājās minēto noteikumu neievērošanas vai nepienācīgas ievērošanas rezultātā;
		5. 30 (trīsdesmit) dienu laikā no Līguma spēkā stāšanās dienas sagatavot un iesniegt Pasūtītājam saskaņošanai Sistēmu tehnisko apkopju grafiku, un veikt Sistēmu apkopes saskaņā ar sagatavoto un ar Pasūtītāju saskaņoto Sistēmu tehnisko apkopju grafiku;
		6. 30 (trīsdesmit) dienu laikā no Līguma spēkā stāšanās dienas veikt visu Līguma 1.pielikumā minēto Sistēmu apsekošanu, sagatavot un iesniegt Pasūtītājam Defektu aktus par konstatētajiem Sistēmu trūkumiem;
		7. veicot Sistēmu tehniskās apkopes pakalpojumus, ievērot Tehniskās specifikācijas (Līguma 1.pielikums), Sistēmu izgatavotāja un spēkā esošo normatīvo aktu prasības;
		8. par veiktu katras Sistēmas tehnisko apkopi Pasūtītāja atbildīgā persona un Izpildītāja darbinieks paraksta aktu vai servisa ziņojumu par Sistēmas tehniskās apkopes veikšanu;
		9. ievērot pilnu konfidencialitāti attiecībā par jebkuru Objekta telpās esošo informāciju, kuru Izpildītāja nodarbinātie var tieši vai netieši iegūt Pakalpojumu sniegšanas procesā. Ir aizliegta Objekta telpās esošo dokumentu, informācijas nesēju vai to saturu kopēšana, fotografēšana, filmēšana vai to izņemšana. Izpildītājs nodrošina Pakalpojumu sniegšanas laikā tieši vai netieši iegūtās informācijas neizpaušanu trešajām personām. Par jebkuru Pasūtītājam vai trešajām personām nodarīto mantisko vai nemantisko kaitējumu šī punkta noteikumu neievērošanas dēļ ir atbildīgs Izpildītājs;
		10. Sistēmas avārijas vai darbības traucējumu (turpmāk - defekti) gadījumā nodrošināt Izpildītāja darbinieka ierašanos Objektā pēc Pasūtītāja kontaktpersonas izsaukuma veikšanas Līguma 1.pielikumā norādītajos termiņos;
		11. pirms Sistēmas defektu novēršanas sastādīt defektu aktu, kurā tiek norādītas Sistēmas defektu novēršanā izmantojamo materiālu un tehnisko līdzekļu izmaksas, un Sistēmas defektu novēršanu veikt tikai pēc materiālu un tehnisko līdzekļu izmaksu saskaņošanas ar Pasūtītāju. Pasūtītājam ir tiesības nesaskaņot defektu novēršanā izmantojamo materiālu un tehnisko līdzekļu izmaksas, piesaistīt citu pakalpojuma sniedzēju minēto darbu veikšanai, un šādā gadījumā Izpildītājs Sistēmas defektu novēršanu neveic;
		12. veikt Sistēmas defektu novēršanu iespējami īsākā laikā, bet ne vēlāk kā Līguma 1.pielikuma 12.punktā minētajos reaģēšanas laikos no izsaukuma veikšanas brīža;
		13. ja Sistēmas defektu novēršanai ir nepieciešams ilgāks laiks, kā Līguma 1.pielikuma 12.punktā minētie termiņi, tad Izpildītājs defektu aktā norāda garāku Sistēmas defektu novēršanas termiņu un iesniedz to saskaņošanai Pasūtītājam. Ja Pasūtītājs nesaskaņo Izpildītāja norādīto Sistēmas defektu novēršanas termiņu, tad Izpildītājs defektus novērš Līguma 1.pielikuma 12.punktā minētajā termiņā;
		14. par izpildītiem Sistēmas defektu un avāriju novēršanas darbiem Pasūtītāja pārstāvis un Izpildītāja darbinieks paraksta aktu par defektu un/vai avāriju novēršanu;
		15. 72 (septiņdesmit divu) stundu laikā no Pasūtītāja pārstāvja izsaukuma veikšanas brīža uz remonta veikšanas laiku aizvietot bojātu Sistēmas iekārtu ar pilnībā nokomplektētu, bojātajai Sistēmai līdzvērtīgu iekārtu, vadoties pēc Sistēmas veida un jaudas;
		16. par saviem līdzekļiem novērst bojājumus un segt zaudējumus, kas radušies PasūtītājamIzpildītāja nekvalitatīvi sniegto Pakalpojumu dēļ;
		17. pēc Pakalpojumu sniegšanas atstāt tīru un sakārtotu Pakalpojumu sniegšanas vietu;
		18. nodrošināt 24 (divdesmit četri) mēnešu garantiju Sistēmu defektu novēršanas darbiem un darbos izmantotiem materiāliem, sākot no brīža, kad attiecīgos Sistēmu defektu novēršanas darbus ir pieņēmis Pasūtītājs, parakstot pieņemšanas un nodošanas aktu;
		19. šī Līguma 2.1.18.punktā minētās garantijas laikā Izpildītājam ir pienākums Pasūtītāja pretenzijā norādītajā termiņā novērst Pasūtītāja konstatētos Sistēmu defektus un nodot izpildītos garantijas darbus Pasūtītājam, Pusēm par to parakstot pieņemšanas un nodošanas aktu.
		20. 10 (desmit) darba dienu laikā pēc Līguma spēkā stāšanās dienas, bet ne vēlāk kā pirms Pakalpojuma sniegšanas uzsākšanas, iesniegt Pasūtītājam civiltiesiskās atbildības apdrošināšanas polises un apdrošināšanas līguma kopijas par tā darbības vai bezdarbības rezultātā trešajām personām un Pasūtītājam nodarīto zaudējumu atlīdzināšanu ar kopējo atbildības limitu ne mazāku kā EUR 80 000,00 (astoņdesmit tūkstoši *euro* un 00 centi) un atbildības limitu par katru gadījumu ne mazāku kā EUR 40 000,00 (četrdesmit tūkstoši *euro* un 00 centi) un pašrisku ne lielāku kā EUR 50,00 (piecdesmit *euro* un 00 centi), iesniedzot Pasūtītājam minētās apdrošināšanas polises un dokumentu kopijas (uzrādot minēto dokumentu oriģinālus), kas apliecina apdrošināšanas prēmijas apmaksu. Izpildītājam ir pienākums šajā punktā minēto apdrošināšanas polisi un apdrošināšanas līgumu iepriekš saskaņot ar Pasūtītāju un uzturēt spēkā visā Līguma darbības laikā.
	2. Izpildītājam ir tiesības saņemt samaksu par Pasūtītājam pilnībā un kvalitatīvi sniegtajiem Pakalpojumiem atbilstoši Līguma noteikumiem.
3. **Pasūtītāja pienākumi un tiesības**
	1. Pasūtītāja pienākumi:
		1. pēc Izpildītāja pieprasījuma savlaicīgi sniegt Izpildītājam visas nepieciešamās ziņas par Objektu, kas ir Pasūtītāja rīcībā un nepieciešamas kvalitatīvai Pakalpojumu sniegšanai;
		2. veikt savlaicīgu samaksu par pilnīgi un kvalitatīvi sniegtajiem Pakalpojumiem atbilstoši Līgumā paredzētiem termiņiem un apjomiem;
	2. Pasūtītāja tiesības:
		1. ja Pasūtītājam ir radušās pamatotas pretenzijas par sniegtajiem Pakalpojumiem, tad Pasūtītājs iesniedz Izpildītājam rakstveida pretenziju, kurā tiek norādīti nepaveiktie jeb nekvalitatīvi veiktie Pakalpojumi, kā arī termiņi, kuru laikā ir jānovērš pretenzijā minētie trūkumi;
		2. Pasūtītājs ir tiesīgs uz Izpildītāja rēķina pieaicināt trešās personas rakstveida pretenzijā minēto trūkumu vai citu nepilnību novēršanai, ja Izpildītājs tos nenovērš pretenzijā norādītājā termiņā;
		3. Pasūtītājamir tiesības neapmaksāt Izpildītājarēķinus par Pakalpojumiem, par kuriem saskaņā ar Līgumā noteikto kārtību Pasūtītājs ir iesniedzis rakstveida pretenziju un nav parakstījis Pakalpojumu nodošanas un pieņemšanas aktu;
		4. Pasūtītājs ir tiesīgs ieturēt aprēķināto līgumsodu un/vai zaudējumu atlīdzību no Izpildītājam saskaņā ar Līgumu izmaksājamām summām;
		5. ja Izpildītājs kādu Pakalpojumu sastāvā ietilpstošo darbu veikšanai pieaicina apakšuzņēmējus, tad Izpildītājam jāuzņemas pilna atbildība par tā pieaicināto apakšuzņēmēju darbību, bezdarbību un tās sekām.
4. **Līgumcena un apmaksas noteikumi**
	1. Kopējā līgumcena nevar pārsniegt EUR 41 999,00 (četrdesmit vienu tūkstoti deviņi simti deviņdesmit deviņi *euro*, 00 centi) bez PVN. PVN tiek aprēķināts un maksāts papildus normatīvos aktos noteiktā apmērā un kārtībā.
	2. Samaksa par pienācīgā kvalitātē sniegtajiem Pakalpojumiem tiek noteikta saskaņā ar Finanšu piedāvājumā (Līguma 2.pielikums) norādītajām cenām. Cenā ietvertas visas izmaksas, kas saistītas ar pilnīgu un kvalitatīvu Pakalpojumu sniegšanu, tajā skaitā darbaspēka, Sistēmu tehniskās apkopes izmaksas, defektu novēršanas darbu izmaksas, tehnikas un inventāra izmaksas, nodokļus, transporta izmaksas, darbu organizācijas izmaksas, darbos izmantojamo materiālu izmaksas un jebkuras citas Izpildītāja izmaksas, neieskaitot PVN.
	3. Par faktiski veiktajiem Pakalpojumiem Pasūtītājs maksā saskaņā ar Izpildītāja izrakstīto rēķinu, pārskaitot naudu uz Izpildītāja norādīto bankas kontu 60 (sešdesmit) dienu laikā no Pakalpojumu pieņemšanas un nodošanas akta parakstīšanas un rēķina saņemšanas dienas.
	4. Pamats rēķina izrakstīšanai ir abpusēji parakstīts Pakalpojumu pieņemšanas un nodošanas akts, kuru Izpildītājs sagatavo un iesniedz Pasūtītājam. Pasūtītājs pieņemšanas un nodošanas aktu paraksta 5 (piecu) darba dienu laikā no saņemšanas dienas, vai arī minētajā termiņā iesniedz Izpildītājam rakstisku pretenziju par Izpildītāja sniegtajiem Pakalpojumiem, norādot arī minēto trūkumu novēršanas termiņu. Pakalpojumi uzskatāmi par izpildītiem un nodotiem Pasūtītājam, ja Pakalpojumu pieņemšanas un nodošanas akts ir abpusēji parakstīts 2 (divos) eksemplāros.
	5. Par samaksas dienu tiek uzskatīta tā diena, kad Pasūtītājs ir veicis pārskaitījums uz Izpildītāja norādīto bankas norēķinu kontu.
	6. Puses vienojas, ka Izpildītājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@stradini.lv.
5. **Līguma darbības termiņš un izbeigšana**
	1. Līgums stājas spēkā tā abpusējas parakstīšanas dienā un ir spēkā līdz Pušu saistību pilnīgai izpildei.
	2. Izpildītājs sniedz Pasūtītājam Pakalpojumu 24 (divdesmit četrus) mēnešus no Līguma abpusējas parakstīšanas dienas vai līdz brīdim, kad Pasūtītājs saskaņā ar Līgumu ir izlietojis Līguma 4.1.punktā minēto Kopējo līgumcenu (atkarībā no tā, kurš no nosacījumiem iestājas pirmais).
	3. Puses ir tiesīgas pagarināt Līguma termiņu abpusēji par to vienojoties un saskaņā ar Publisko iepirkumu likumu.
	4. Pasūtītājs ir tiesīgs palielināt Līguma 4.1. punktā norādīto Līgumcenu, saskaņā ar Publisko iepirkumu likuma nosacījumiem.
	5. Pasūtītājam ir tiesības jebkurā laikā vienpusēji izbeigt Līgumu bez jebkādu zaudējumu atlīdzības pienākuma saistībā ar Līguma izbeigšanu, nosūtot par to paziņojumu ar elektroniskā pasta starpniecību, izmantojot drošu elektronisko parakstu, ja ir iestājies vismaz viens no šādiem gadījumiem:
		1. Pasūtītājam zudusi nepieciešamība saņemt Pakalpojumus no Izpildītāja;
		2. Izpildītājs nepilda vai nepienācīgi pilda kādu no Līguma noteikumiem.
	6. Izbeidzot Līgumu pirms termiņa, Pusessastāda un abpusēji paraksta atsevišķu aktu par faktiski izpildītājiem Pakalpojumiem konkrētajā laika posmā (no pēdējā Pakalpojumu pieņemšanas un nodošanas akta parakstīšanas dienas līdz Līguma izbeigšanas dienai) un veic galīgos norēķinus. Veicot galīgo samaksu, Pasūtītājs ir tiesīgs ieturēt aprēķināto līgumsodu un/vai zaudējuma atlīdzību. Savstarpējā norēķināšanās tiek veikta 15 (piecpadsmit) darba dienu laikā no šajā punktā minētā akta abpusējas parakstīšanas dienas.
6. **Pušu atbildība**
	1. Izpildītājs apņemas pilnā apmērā atlīdzināt Pasūtītājam zaudējumus, kas radušies Pasūtītājam Izpildītāja, tā darbinieku, pieaicināto apakšuzņēmēju prettiesiskas darbības vai bezdarbības dēļ, sniedzot Pakalpojumus.
	2. Ja Pasūtītājs neievēro Līguma 4.3.punktā noteikto rēķina apmaksas termiņu, tad Izpildītājam ir tiesības prasīt no Pasūtītāja līgumsodu 0,1% apmērā no laikā nenomaksātās summas par katru nokavēto dienu, bet kopumā ne vairāk kā 10 % (desmit procenti) no Līguma 4.1.punktā minētās Kopējās līgumcenas.
	3. Ja Izpildītājs neievēro kādu no Līgumā minētajiem vai saskaņā ar Līgumu noteiktajiem termiņiem, Pasūtītājam ir tiesības prasīt no Izpildītāja līgumsodu 0,1% apmērā no Līguma 4.1.punktā minētās Kopējās līgumcenas, bet kopumā ne vairāk kā 10 % (desmit procenti) no Līguma 4.1.punktā minētās Kopējās līgumcenas.
	4. Ja Izpildītājs nepilda vai nepienācīga pilda Līgumu, izņemot termiņa nokavējumu, tad Pasūtītājam ir tiesības prasīt no Izpildītāja līgumsodu EUR 50,00 (piecdesmit *euro* un 00 centi) apmērā par katru konstatēto gadījumu.
	5. Puses vienojas, ka pienākošos līgumsodus, saskaņā ar Līgumu, Pasūtītājs ir tiesīgs atskaitīt no Izpildītājam izmaksājamām naudas summām.
	6. Līgumsoda samaksa neatbrīvo Puses no Līguma saistību turpmākas pienācīgas pildīšanas, un pienākuma atlīdzināt zaudējumus.
	7. Ja Pasūtītāju neapmierina kāda konkrēta Izpildītāja darbinieka pakalpojuma kvalitāte, pēc Pasūtītāja ierosinājuma Izpildītājam ir pienākums nodrošināt minētā darbinieka aizstāšanu Objektā ar citu, kvalificētu Izpildītāja darbinieku.
7. **Citi noteikumi**
	1. Pušu atbildīgās personas Līguma izpildē:
		1. Pasūtītāja atbildīgā persona – Igors Carevs, tālr. \_\_\_\_\_\_\_\_, e-pasts: \_\_\_\_\_\_\_\_\_\_\_\_;
		2. Izpildītāja atbildīgā persona – Anatolijs Šeršņovs, tālr. \_\_\_\_\_\_\_\_\_\_\_, mob. tālr. \_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_.
	2. Pušu noteiktās Līguma izpildes atbildīgās personas, kas norādītas Līguma 7.1.punktā, ir atbildīgas par Līguma darbības koordinēšanu, problēmsituāciju risināšanu, izsaukumu veikšanu, Pakalpojumu atbilstības pārbaudi saskaņā ar Līguma noteikumiem, pretenziju nosūtīšanu un Pakalpojumu nodošanas un pieņemšanas aktu parakstīšanu.
	3. Puses tiek atbrīvotas no atbildības par Līguma saistību neizpildi vai nepienācīgu izpildi, ja tā rodas nepārvaramas varas apstākļu ietekmes rezultātā, kurus Puses nevarēja ne paredzēt, ne novērst, ne ietekmēt. Pusei, kuras līgumsaistību izpildi ietekmē nepārvaramas varas apstākļi, nekavējoties pēc šādu apstākļu iestāšanās (bet ne vēlāk kā 3 (trīs) darba dienu laikā) ir par to jāziņo otrai Pusei, iesniedzot arī kompetentas iestādes izsniegtu izziņu ar minēto apstākļu apstiprinājumu un raksturojumu.
	4. Jebkuri Līguma grozījumi vai papildinājumi ir spēkā tikai tad, ja tie ir izteikti rakstveidā un abu Pušu parakstīti.
	5. Visi strīdi, kas rodas saistībā ar šo Līgumu un tā izpildi, vispirms tiek risināti savstarpēju sarunu ceļā, bet, ja vienošanos neizdodas panākt, tad tie tiek nodoti izšķiršanai Latvijas Republikas tiesā saskaņā ar Latvijas Republikā spēkā esošiem normatīviem aktiem.
	6. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	7. Ja kādai no Pusēm tiek mainīts juridiskais statuss vai kādi Līgumā minētie Pušu rekvizīti, tālruņa, faksa numuri, e-pasta adreses, adreses u.c., tad tā nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
	8. par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
	9. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējam.
	10. Līgums ir sagatavots latviešu valodā uz 5 (piecām) lapām ar diviem pielikumiem 2 (divos) eksemplāros, no kuriem viens tiek nodots Pasūtītājam, bet otrs - Izpildītājam. Abiem Līguma eksemplāriem ir vienāds juridiskais spēks.
	11. Līgumam tiek pievienoti sekojoši pielikumi, kas ir tā neatņemamas sastāvdaļas:
		1. 1.pielikums – Tehniskā specifikācija – Tehniskais piedāvājums uz 2 (divām) lapām;
		2. 2.pielikums – Finanšu piedāvājums uz 1 (vienas) lapas.
8. **Pušu rekvizīti un paraksti**

|  |  |
| --- | --- |
| **Pasūtītājs:****VSIA “Paula Stradiņa klīniskā****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr. LV74HABA0551027673367Banka: AS Swedbank Kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Izpildītājs:****SIA “Jumis HB”**Reģ. Nr.: 40003286924Maskavas iela 81C-17, Rīga, LV-1003Konta Nr.: LV24HABA0551007574509 Banka: AS SwedbankKods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

I.Kreicberga S.Kostenko